text: Menneskesmugler røg i fængsel
  13 november 2015 kl. 17.10
  
  
  
  En 49-årig mand skal først i fængsel for menneskesmugling, og bagefter bliver han udvist af Danmark.
  
  Det er retten i Sønderborg, der har dømt en 49-årig mand fra Rumænien fængsel i seks måneder. Derefter bliver han udvist.
  I retten erkendte den 49-årige, at han havde fragtet fem irakiske statsborgere fra Budapest til Danmark.
  Men han nægtede at have taget penge for det.
  Det troede retten ikke på, så oveni dommen fik rumæneren konfiskeret 1.400 euro, som retten mente var udbyttet fra menneskesmuglingen.
  Derudover fik han sin bil konfiskeret, så han ikke kan bruge den til at smugle mennesker fremover.
  